JayJayThrowThrow/commonwealth-wiki-mix huggingface dataset:
மிஸ் மாலினி

மிஸ் மாலினி என்பது 1947 ஆம் ஆண்டு வெளிவந்த இந்திய தமிழ் நையாண்டித் திரைப்படமாகும். இப்படத்தை கொத்தமங்கலம் சுப்பு திரைக்கதை உரையாடல் எழுதி இயக்க, கே. ராம்நாத் தயாரித்தார். இத்திரைப்படத்தில் புஷ்பவல்லி, எம். எஸ். சுந்தரி பாய், கொத்தமங்கலம் சுப்புஆகியோர் முதன்மை வேடங்களில் நடித்தனர். ஜெமினி கணேசன், ஜாவர் சீதாராமன் ஆகியோர் சிறிய துணை வேடங்களில் நடித்து படத்தில் அறிமுகமானார்கள். இப்படத்தின் கதையானது புகழ்பெற்ற ஆங்கில எழுத்தாளரான ஆர். கே. நாராயணன் எழுதிய ஆங்கலப் புதினமான மிஸ்டர் சம்பத் ஆகும்.
இத்திரைப்படம் மாலினி (புஷ்பவல்லி) என்ற ஏழைப் பெண்ணை மையமாகக் கொண்டது, அவர் தன் நடிகை தோழி சுந்தரியின் (எம். எஸ். சுந்தரி பாய்) நாடக நிறுவனமான கலா மந்திரத்தில் சேர்ந்து பிரபலமாகிறார். பின்னர் அவர் 'பிட் நோட்டிஸ்' சம்பத்துடன் (கொத்தமங்கலம் சுப்பு) பழகி அவர் சேர்கையால் அனைத்தையும் இழந்து மீண்டும் கலாமந்திரத்துக்குத் திரும்புகிறார்.

இரண்டாம் உலகப் போரின் போது மதராசின் (தற்கால சென்னை) வாழ்க்கையின் அம்சங்களை மிஸ் மாலினி கேலி படம் செய்கிறது. மேலும் நாராயண் எழுதிய இந்த ஒரு கதைதான் திரைப்படமாக உருவானது. இது 26 செப்டம்பர் 1947 இல் வெளியிடப்பட்டது. மேலும் தென்னிந்திய திரையுலகில் தயாரிக்கப்பட்ட முதல் அசைப்பட குறும்படமான சினிமா கதம்பம் இப்படத்தில் இடம்பெற்று திரையரங்குகளில் வந்தது. மிஸ் மாலினி அறிவுஜீவிகளால் பாராட்டப்பட்டது; சம்பத் வேடத்தில் நடித்து சுப்புவின் நடிப்பு பெரிதும் பாராட்டப்பட்டது. எஸ். ராஜேஸ்வர ராவ் மற்றும் பாரூர் எஸ். அனந்தராமன் இசையமைத்த பாடல்கள் பிரபலமாகி, தமிழ் திரையுலகில் இத்திரைப்படம் சிறப்பான அந்தஸ்தைப் பெற்றது. மிஸ் மாலினி, ஆர்.கே. நாராயணின் ஆரம்பகால கதைக் கூறுகளைக் கொண்டதாக இருந்தது. அது அவருடைய சில பிற்கால புதினங்களில் மீண்டும் வந்தது. 1949 ஆம் ஆண்டு புதினமான மிஸ்டர். சம்பத் - தி பிரிண்டர் ஆஃப் மால்குடி என மீண்டும் எழுதப்பட்டது, இதையொட்டி எஸ். எஸ். வாசன் இயக்கிய மிஸ்டர் சம்பத் (1952) என்ற இந்தித் திரைப்படமாகவும், சோ ராமசாமி இயக்கிய 1972 ஆம் ஆண்டு தமிழ்த் திரைப்படமாகவும் மாற்றப்பட்டது. மிஸ் மாலினியின் எந்த பதிப்பும் தற்போது எஞ்சி இருப்பதாகத் தெரியவில்லை என்றாலும், அதனால் இது தொலைந்து போன திரைப்படமாக ஆனது. இப்படத்தின் கலைப் பொருட்களில் இதன் பாடல்கள், சில நிலைப்படங்கள், செய்தித்தாள் விளம்பரங்கள் ஆகியவை அடங்கி உள்ளன.
நடிகர்கள்

* சம்பத்தாக கொத்தமங்கலம் சுப்பு
* மாலினியாக புஷ்பவல்லி
* சுந்தரியாக எம். எஸ். சுந்தரி பாய்
* நிர்மளாவாக சூரியப்பிரபா
* இயக்குநராக என். சீதாராமன்
* உதவி இயக்குநராக ஆர். ஜி.
* அலுவலக எடுபிடியாக கோபாலகிருட்டிணன்
* புடவை வியாபாரியாக எல். நாராண ராவ்
* மாலினியின் தந்தையாக பி. ஏ. சம்பத் பிள்ளை
* பொன்னமாவாக எஸ். வரலட்சுமி
பாடல்கள்
மேற்கோள்கள்

பகுப்பு:1947 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஜெமினி கணேசன் நடித்துள்ள திரைப்படங்கள்
நாம் இருவர் (1947 திரைப்படம்)

நாம் இருவர் 1947 ஆம் ஆண்டு வெளிவந்த தமிழ்த் திரைப்படமாகும். ஏ. வி. மெய்யப்பன் இயக்கத்தில் வெளிவந்த இத்திரைப்படத்தில் டி. ஆர். மகாலிங்கம், கே. சாரங்கபாணி மற்றும் பலரும் நடித்திருந்தனர்.

தமிழ்த் திரைப்படங்களில் நாட்டுப்பற்று பொங்கி வழிந்த காலம் அது. அச்சமயம் ஏ. வி. மெய்யப்பன் நாட்டுப் பற்று உணர்ச்சிமிக்க கதையைத் தேடிக்கொண்டிருந்தார். என். எஸ். கிருஷ்ணனின் நாடகக் குழுவினர் நடத்திவந்த தியாக உள்ளம் என்ற நாடகம் அவரின் கவனத்தைக் கவர்ந்தது. எனவே அந்த நாடகத்தின் உரிமையை வாங்கி நாம் இருவர் என்ற பெயரில் திரைப்படமாக முடிவு செய்தார். நாடகத்தில் நாயகனாக நடித்த எஸ். வி. சகஸ்ரநாமத்தையே படத்திலும் நாயகனாக்க ஒப்பந்தம் செய்தார்.

அந்த நேரத்தில் லட்சுமிகாந்தன் கொலை வழக்கில் என். எஸ். கிருஷ்ணன் சிக்கியிருந்ததால் அவரின் நாடகக்குழுவை ஏற்று நடத்தும் முழு பொறுப்பும் எஸ். வி. சகஸ்ரநாமத்தின் தோளில் விழுந்தது. இதனால் நாம் இருவர் படத்தின் படப்பிடிப்புக்கு வந்து சேர அவரால் இயலவில்லை. நிலமையை உணர்ந்த ஏ. வி. மெய்யப்பன் டி. ஆர். மகாலிங்கத்தை படத்தில் நாயகனாக்கினார். இப்படம் வசூலில் சாதனை படைத்தது.
உசாத்துணை

* Naam Iruvar 1947, ராண்டார் கை, தி இந்து, நவம்பர் 30, 2007
வெளியிணைப்புகள்

*



பகுப்பு:1947 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டி. ஆர். மகாலிங்கம் நடித்த திரைப்படங்கள்
பகுப்பு:ஆர். சுதர்சனம் இசையமைத்த திரைப்படங்கள்
பகுப்பு:டி. ஆர். இராமச்சந்திரன் நடித்த திரைப்படங்கள்
பகுப்பு:கே. சாரங்கபாணி நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பைத்தியக்காரன் (திரைப்படம்)

பைத்தியக்காரன் 1947 ஆம் ஆண்டு வெளிவந்த தமிழ்த் திரைப்படமாகும். கிருஷ்ணன்-பஞ்சு இயக்கத்தில் வெளிவந்த இத்திரைப்படத்தில் எஸ். வி. சகஸ்ரநாமம், என். எஸ். கிருஷ்ணன், எம். ஜி. ஆர், எஸ். எஸ். ராஜேந்திரன் மற்றும் பலரும் நடித்திருந்தனர்.
மேற்கோள்கள்

பகுப்பு:1947 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். ஜி. ஆர். நடித்த திரைப்படங்கள்
பகுப்பு:எஸ். எஸ். ராஜேந்திரன் நடித்த திரைப்படங்கள்
பகுப்பு:என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
பகுப்பு:கிருஷ்ணன்-பஞ்சு இயக்கிய திரைப்படங்கள்
ருக்மாங்கதன் (திரைப்படம்)

ருக்மாங்கதன் 1947 ஆம் ஆண்டு வெளிவந்த தமிழ்த் திரைப்படமாகும். பி. எஸ். வி. ஐயர் இயக்கத்தில் வெளிவந்த இத்திரைப்படத்தில் ஜி. என். பாலசுப்பிரமணியம், டி. ஆர். ராமச்சந்திரன் மற்றும் பலரும் நடித்திருந்தனர். பாடல்களை பாபநாசம் சிவன் எழுத ஜி. ராமநாதன் இசையமைத்திருந்தார்.
மேற்கோள்கள்

பகுப்பு:1947 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஜி. ராமநாதன் இசையமைத்த திரைப்படங்கள்
பகுப்பு:டி. ஆர். இராமச்சந்திரன் நடித்த திரைப்படங்கள்
தாய்நாடு (1947 திரைப்படம்)

தாய்நாடு (Thaai Nadu) என்பது 1947 ஆம் ஆண்டு வெளிவந்த தமிழ்த் திரைப்படமாகும். டி. எஸ். மணி இயக்கத்தில் வெளிவந்த இத்திரைப்படத்தில் பாட்லிங் மணி, எஸ். டி. வில்லியம்ஸ் மற்றும் பலரும் நடித்திருந்தனர்.
நடிப்பு

இந்தப் பட்டியலானது பிலிம் நியூஸ் ஆனந்தனின் தரவுத்தளத்தில் இருந்து எடுக்கப்பட்டது.
*பாட்லிங் மணி
*எஸ். டி. வில்லியம்ஸ்
*வி. பி. எஸ். மணி
*டி. கே. கிருஷ்ணையா
*எம். ஆர். சுந்தரி
*என். சி. மீரா
தயாரிப்பு

இத்திரைப்படத்தை முதன்முதலில் சிங்கள மொழி பேசும் படமான கடவுனு பொறந்துவவைத் தயாரித்த எஸ். எம். நாயகம் தனது சொந்த பதாகையான சித்ரகலா மூவிடோனின் கீழ் தயாரித்தார். படத்தை டி. எஸ். மணி இயக்கினார். டி. எஸ். மணி கதை திரைக்கதையை எழுத, உரையாடலை டி. வி. நடராஜசாமி எழுதினார். ஜி. ஜி. சித்தி ஒளிப்பதிவு செய்ய, ஆபிரகாம் படத்தொகுப்பை மேற்கொண்டார். கோட்வான்கர் கலை இயக்கத்தை மேற்கொள்ள, ஒளிப்படங்களை வி. வி. ஐயர் எடுத்தார்.
பாடல்கள்

இப்படத்திற்கு இசையமைத்தவர் ஆர். நாராயண ஐயர், பாடல் வரிகளை டி. வி. நடராஜ சாமி எழுதினார்.

;பாடல் பட்டியல்
#எங்கள் இந்திய பாரதியே - வி. என். சுந்தரம், ஏ. பி. கோமளா
வரவேற்பு

இப்படம் குறித்து 2017 இல் ஊடகவியலாளர் டி. பி. எஸ்.ஜெயராஜ் எழுதுகையில், "படம் வணிக ரீதியாக மிகப்பெரிய வெற்றியைப் பெற்றது" என்று கூறினார்.
மேற்கோள்கள்
வெளி இணைப்புகள்

* - வி. என். சுந்தரம், ஏ. பி. கோமளா கோமளா பாடிய படத்தின் பாடல்
பகுப்பு:1947 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
துளசி ஜலந்தர்

துளசி ஜலந்தர் 1947 ஆம் ஆண்டு வெளிவந்த தமிழ்த் திரைப்படமாகும். கே. பி. நாகபூசணம் இயக்கத்தில் வெளிவந்த இத்திரைப்படத்தில் பி. யு. சின்னப்பா, கொத்தமங்கலம் சீனு மற்றும் பலரும் நடித்திருந்தனர்.
நடிகர்கள்

;ஆண் நடிகர்கள்
*பு. உ. சின்னப்பா
*கொத்தமங்கலம் சீனு
*டி. எஸ். துரைராஜ்
*ஆர். பாலசுப்பிரமணியம்

;பெண் நடிகர்கள்
*ப. கண்ணாம்பா
*எஸ். வரலட்சுமி
* டி. ஸ். ஜெயா
* ரஷ்யேந்திரமணி
பாடல்கள்

இப்படத்திற்கு பாபநாசம் சிவன் அவர்கள் பாடல்களை எழுதினார்.
மேற்கோள்கள்

பகுப்பு:1947 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பி. கண்ணாம்பா நடித்த திரைப்படங்கள்
பகுப்பு:டி. எஸ். துரைராஜ் நடித்த திரைப்படங்கள்
பகுப்பு:பி. யு. சின்னப்பா நடித்த திரைப்படங்கள்
விசித்திர வனிதா

விசித்ர வனிதா 1947-ஆம் ஆண்டு வெளிவந்த தமிழ்த் திரைப்படமாகும். இப்படத்தை கே. சுப்பிரமணியம் தயாரித்து இயக்கினார். இதில் எஸ். கிருஷ்ணசாமி, கே. குமாரசாமி மற்றும் பலர் நடித்திருந்தனர்.
கதை

தவறான அடையாளங்கள் மக்களிடையே வேடிக்கைக்கும், தவறான புரிதலுக்கும் வழி வகுக்கிறது என்பதை கதை சொல்கிறது. ஒரு பணக்கார இளைஞனைக் காதலிக்கும் ஒரு பெண் அவன் கவனத்தை ஈர்க்கும் முயற்சியில் ஈடுபடுவது கதையின் முக்கிய பகுதியாகும்.
நடிகர்கள்

பிலிம் நியூஸ் ஆனந்தனின் தரவுத்தளத்திலிருந்தும், தி இந்து நாளிதழில் வந்த ஆய்வுக் கட்டுரையிலிருந்தும் இந்தப் பட்டியல் தொகுக்கப்பட்டுள்ளது.
*பி. எஸ். சரோஜா
*சித்ரா எஸ். கிருஷ்ணசுவாமி
*பி. ஏ. பெரியநாயகி
*புளிமூட்டை இராமசாமி
*கே. எஸ். அங்கமுத்து
*கே. குமரசாமி
*கே. எஸ். மணி
*கே. இலட்சுமிகாந்தன்
*ஏ. எம். சோமசுந்தரம்
தயாரிப்பு

இப்படத்தின் இயக்குநரான கே. சுப்பிரமணியமே படத்தைத் தயாரித்தர். படத்தின் ஒரு பகுதி மதுரையின் புறநகர் பகுதியான திருப்பரங்குன்றத்தில் அமைந்துள்ள சித்ரகலா மூவிடோன் ஸ்டுடியோவில் எடுக்கப்பட்டது. மீதமுள்ளவை மதராசில் உள்ள நெப்டியூன் ஸ்டுடியோவில் படமாக்கபட்டன. அன்றைய பிரபல பாடகியும் நட்சத்திரமுமாக இருந்த பி. ஏ. பெரியநாயகி துணை வேடத்தில் நடித்தார்.

இக்கதை ஆலிவர் கோல்ட்ஸ்மித்தின் ஆங்கில நாடகமான 'ஷி ஸ்டூப்ஸ் டு கான்குயர்' என்ற நகைச்சுவை நாடகத்தை அடிப்படையாகக் கொண்டது.
இசை

படத்திற்கு பிரதர் லட்சுமணன் (திரைக்கதை மற்றும் வசனம் எழுதியவர்) இசையமைத்தார். படத்தில் பல தேசபக்தி பாடல்கள் இருந்தன. பி. ஏ. பெரியநாயகி பல பாடல்களைப் பாடினார்.
வரவேற்பு

இப்படம் வெற்றி பெற்று கல்லாகட்டியது. பி. எஸ். சரோஜா மற்றும் 'புளிமூட்டை' ராமசாமி ஆகியோரின் நகைச்சுவை மற்றும் நடிப்புக்காக இது நன்றாக நினைவுகூறப்படுகிறது.
மேற்கோள்கள்

பகுப்பு:1947 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கே. சுப்பிரமணியம் இயக்கிய திரைப்படங்கள்
ஆதித்தன் கனவு

ஆதித்தன் கனவு 1948 ஆம் ஆண்டு வெளிவந்த தமிழ்த் திரைப்படமாகும். டி. ஆர். சுந்தரம் இயக்கத்தில் வெளிவந்த இத்திரைப்படத்தில் டி. ஆர். மகாலிங்கம், எம். ஜி. சக்கரபாணி மற்றும் பலரும் நடித்திருந்தனர்.
திரைக்கதை,

இத்திரைப்படத்துக்கான வசனங்களை எழுதியவர் ப. கண்ணன்.

ஓர் அரசனிடம் சேனாதிபதிகளாக இருக்கும் இரண்டு வீரர்கள் தாங்கள் மணம் செய்து கொண்டால், தங்களுக்கு ஆணும் பெண்ணுமாகக் குழந்தைகள் பிறந்தால், அவர்கள் இருவருக்கும் திருமணம் முடித்து வைப்பதானால் என்ன சீர் செய்ய வேண்டும் என்ற விளையாட்டில் இறங்கி, அடுத்த நிமிடத்திலேயே இருவரும் விரோதிகளாக மாறி, பிரிகிறார்கள். ஆண், பெண் அழகுப் போட்டியில் கலந்துகொண்ட இரண்டு கந்தர்வர்கள், சேனாதிபதிகளின் புதல்வி ஞானவடிவும், புதல்வன் ஆதித்தனும் சந்தித்து, ஒருவரை ஒருவர் காதலித்து திருமணம் செய்கிறார்கள். இரு குடும்பங்களும் ஒன்று சேர்கின்றன.
நடிகர்கள்

*தெ. இரா. மகாலிங்கம் (ஆதித்தன்)
*அஞ்சலிதேவி (ஞானவடிவு)
*டி. ஆர். ரஜனி (அங்கயற்கண்ணி)
*கே. பி. கேசவன்
*எம். ஜி. சக்கரபாணி (வருணகேது)
*காளி என். ரத்னம்
*சி. டி. ராஜகாந்தம்
*ஆர். ஜெயகௌரி (மங்கையற்கரசி)
*ஏ. கருணாநிதி
*எம். இ. மாதவன்
*எஸ். வி. சுப்பையா (மிட்டாய்க்காரன்)
*ஏழுமலை (சிங்காரம்)
*லலிதா-பத்மினி (பசுமாசுர மோகினி நடனம்)
*தாரா சௌத்திரி (நடனம்)

நடன அமைப்பு: வழுவூர் பி. இராமையா பிள்ளை
பாடல்கள்

பாடல்களுக்கான இசையை ஜி. ராமநாதன் வழங்கியிருந்தார். பாடல்களை பாபநாசம் சிவன், அவரது சகோதரர் பாபநாசம் ராஜகோபால ஐயர் ஆகியோர் எழுதியிருந்தனர். அஞ்சலிதேவிக்கான பாடல்களுக்கு குமாரி ரத்தினம் பின்னணி பாடியுள்ளார்.

* மதுரமான ருசி உள்ளதே (டி. ஆர். மகாலிங்கம்)
* மாயப்பிரபஞ்சமடி தங்கமே தங்கம் (டி. ஆர். மகாலிங்கம்)
* இன்பம் தருமணமோ (டி. ஆர். மகாலிங்கம்)
* உள்ளம் குளிர (டி. ஆர். மகாலிங்கம்)
* வண்ணப் பொற்சித்திரமே (குமாரி ரத்னம்)
* மணங்கமழ் வாழ்வை (குமாரி ரத்னம்)
* என்னென்று சொல்வேனடி (குமாரி ரத்னம்)
மேற்கோள்கள்

பகுப்பு:1948 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். ஜி. சக்கரபாணி நடித்த திரைப்படங்கள்
பகுப்பு:ஜி. ராமநாதன் இசையமைத்த திரைப்படங்கள்
பகுப்பு:அஞ்சலிதேவி நடித்த திரைப்படங்கள்
பகுப்பு:டி. ஆர். மகாலிங்கம் நடித்த திரைப்படங்கள்
அபிமன்யு (திரைப்படம்)

அபிமன்யு 1948 ஆம் ஆண்டு வெளிவந்த தமிழ்த் திரைப்படமாகும். எம். சோமசுந்தரம், ஏ. காசிலிங்கம் இயக்கத்தில் வெளிவந்த இத்திரைப்படத்தில் எஸ். எம். குமரேசன், பி. வி. நரசிம்ம பாரதி மற்றும் பலரும் நடித்திருந்தனர். இந்த படத்தில் இடம்பெற்ற திருச்சி லோகநாதன்-யூ, ஆர்.ஜீவரத்தினம் ஆகியோர் பாடிய புது வசந்தமாமே வாழ்விலே என்ற பாடல் மிகப் பிரபலமானது. இப்பாடலுக்கு இசையமைத்தவர் சுப்பராமனிடம் உதவியாளராக இருந்த எம். எஸ். விஸ்வநாதன் ஆவார். திரைப்படத்துக்கென அவர் முதன்முதலில் மெட்டமைத்தது இந்தப் பாடலுக்குத்தான். இந்தப் படத்துக்கு ஏ.எஸ்.ஏ. சாமியுடன் இணைந்து மு. கருணாநிதி வசனம் எழுதினார். ஆனால், அவரது பெயர் படத்தில் இடம்பெறவில்லை.
நடிகர்கள்

*எஸ். எம். குமரேசன் (அபிமன்யு)
*பி. வி. நரசிம்ம பாரதி (கிருஷ்னன்)
*ம. கோ. இராமச்சந்திரன் (அர்ஜுனன்)
*புளிமூட்டை ராமசாமி ( கதோட்கஜன்)
*எஸ். வி. சுப்பையா (சகுனி)
*எம். என். நம்பியார் (இலட்சுமணன்)
*ஆர். பாலசுப்பிரமணியம் (துரியோதனன்)
*எம். ஜி. சக்கரபாணி (பலராமன்)
*நாராயண பிள்ளை (துரோணர்)
*முஸ்தபா (கர்ணன்)
*டி. எம். ராமசாமி பிள்ளை (ஜாங்கிளி மாமா)
*நாட் அண்னாஜிராவ் (விதுரர்)
*எஸ். ஏ. நடராஜன் (ஜெயத்ரதன்)
நடிகைகள்

*எம். ஆர். சந்தானலட்சுமி (சுபத்திரை)
*யு. ஆர். ஜீவரத்தினம் (வத்சலா)
*எம். எஸ். எஸ். பாக்கியம் (மாயப்பெண்)
*ஆர். மாலதி (ருக்மணி)
*கே. எஸ். அங்கமுத்து (குடியானவள்)
*சி. ஆர். சரஸ்வதி (ரேவதி)
*சி. டி. ராஜகாந்தம்
பாடல்கள்

பாடல்களை பாபநாசம் சிவன், சுந்தர வாத்தியார், பூமிபாலகதாஸ் ஆகியோர் இயற்றியிருந்தனர். படத்திற்கு இசையமைப்பாளரான சுப்பையாவிடம் உதவியாளராக பணியாற்றியவர் ம. சு. விசுவநாதன். "புது வசந்தமாமே வாழ்விலே" வரிகளுக்கு இசையமைத்தது விசுவநாதன். இப்பாடல் தான் திரையிசைக்கு விசுவநாதன் மெட்டமைத்த முதல் பாடல். ஆனால் அவர் பெயர் படத்தில் இடம் பெறவில்லை.
*புது வசந்தமாமே வாழ்விலே.. (எஸ். எம். குமரேசன், யு. ஆர். ஜீவரத்தினம்)
*உங்கள் முக அரவிந்தம்.. (ஆர். மாலதிக்காக கே. வி. ஜானகி )
*புது மலரின் அழகே ஆனந்தம்.. (யு. ஆர். ஜீவரத்தினம்)
*ஜெயமே.. (யு. ஆர். ஜீவரத்தினம்)
*வானோர் சேனைகளும்.. (யு. ஆர். ஜீவரத்தினம்)
*ஏ ஐயாமாரே வாங்க ஓ அம்மாமாரே வாங்க (திருச்சி லோகநாதன், கே. வி. ஜானகி) (டி. கே. சுந்தர வாத்தியார்)
மேற்கோள்கள்
வெளி இணைப்புகள்

*

பகுப்பு:1948 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். ஜி. சக்கரபாணி நடித்த திரைப்படங்கள்
பகுப்பு:எம். ஜி. ஆர். நடித்த திரைப்படங்கள்
பகுப்பு:போர் திரைப்படங்கள்
பகுப்பு:இந்து தொன்மவியல் திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:எஸ். எம். சுப்பையா நாயுடு இசையமைத்த திரைப்படங்கள்
அஹிம்சாயுத்தம்

அஹிம்சா யுத்தம் 1948 ஆம் ஆண்டு வெளிவந்த தமிழ்த் திரைப்படமாகும். ஏ. கே. செட்டியார் இயக்கத்தில் வெளிவந்த இத்திரைப்படத்தில் பலரும் நடித்துள்ளனர்.

காந்தி பற்றிய செய்தித் திரைப்படமான இதனை தயாரிக்க மூன்று ஆண்டுகள் ஆனது. 50,000 அடி படமெடுத்து, பின்னர் 10,500 ஆக குறைக்கப்பட்டது. நான்கு கண்டங்கள் சுற்றுப்பயணம் செய்து எடுக்கப்பட்டது. கிட்டத்தட்ட நூறு ஒளிப்பதிவாளர்கள் பணியாற்றினர்.
மேற்கோள்கள்

பகுப்பு:1948 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பில்ஹணன் (திரைப்படம்)

பில்ஹணன் என்பது 1948 ஆம் ஆண்டு வெளிவந்த இந்தியத் தமிழ் வரலாற்று நாடகத் திரைப்படமாகும். ஏ. எஸ். ஏ. சாமி எழுதிய இப்படத்தை கே. வி. சீனிவாசன் இயக்கினார். இப்படத்தை டி. கே. எஸ் பிரதர்சின் டி. கே. சண்முகம் தயாரித்தார். இத்திரைப்படத்தில் தி. க. சண்முகம், தி. க. பகவதி மற்றும் பலரும் நடித்திருந்தனர்.
கதை

மன்னன் தன் மகள் யாமினிக்கு கல்வி கற்பிக்க ஒரு ஆசிரியரைத் தேடுகிறான். இறுதியில் கவிஞர் பில்ஹானனை ஆசிரியராக நியமிக்கிறான். இருவருக்கும் இடையே காதல் எதுவும் ஏற்படாமல் தடுக்க, அரசன் யாமினியிடம் பில்ஹணன் ஒரு பார்வையற்றவர் என்றும், பில்ஹணனிடம் யாமினி அழகில்லாதவள் என்றும் கூறுகிறான். ஒருவரையொருவர் பார்க்க இயலாதபடி இருவருக்குமிடையில் திரை ஒன்றைத் தொங்கவிடுகிறான். ஒரு நாள் இரவு, முழு நிலவைக் கண்டு மகிழ்ந்த பில்ஹணன், நிலவை வருணித்து ஒரு கவிதையைப் பாடுகிறான். பார்வையற்ற ஒருவரால் எப்படி இவ்வளவு அழகாக நிலவைப் பற்றிப் பாடமுடியும் என்று யோசித்த யாமினி, திரைச்சீலையை விலக்குகிறாள். பில்ஹணனின் அழகில் மயங்குகிறாள். இருவரும் காதலித்து திருமணம் செய்து கொள்ள விரும்புகிறார்கள். மன்னன் அவர்களின் காதலை எதிர்க்கிறான், பில்ஹணனும் யாமினியும் அரசனின் பேச்சைக் கேட்க மறுக்கின்றனர். இதனால் ​​அரசன் இருவருக்கும் மரண தண்டனை விதிக்கிறான். மன்னனின் நண்பர்களும் மக்களும் இதற்கு எதிர்ப்பு தெரிவிக்கின்றனர். மேலும் உண்மையான அன்பின் ஆற்றலைப் புரிந்துகொண்ட, அரசன் பில்ஹணனையும் யாமினியையும் மன்னித்து அவர்களை திருமணம் செய்து கொள்ள அனுமதிக்கிறான்.
தயாரிப்பு

ஏ. எஸ். ஏ. சாமி, காஷ்மீரி கவிஞர் பில்ஹணனின் வாழ்க்கையை அடிப்படையாகக் கொண்ட பில்ஹணன் என்ற தமிழ் நாடகத்தை தனது கல்லூரி ஆண்டு விழாவுக்காக எழுதி தயாரித்தார். நாடகம் வெற்றியடைந்தது, விரைவில் அவர் அதை அகில இந்திய வானொலியின் திருச்சிராப்பள்ளி நிலையத்துக்கு அனுப்பிவைத்தார். அதை வானொலி நிலையம் ஏற்றுக் கொண்டது. அவர் அதை ஒரு வானொலி நாடகமாக ஒலிபரப்பினார். எம். கே. தியாகராஜ பாகவதர் முதன்மைப் கதாபாத்திரத்தில் பங்கேற்றதுடன் நாடகம் ஒலிபரப்பாகி, வானொலி நாடகமும் வெற்றி பெற்றது. நாடகத்தின் உரிமையை டி. கே. எஸ் பிரதர்சின் டி. கே. சண்முகம் தன் நாடகக் குழுவுக்காக வாங்கினார். பின்னர் அவர் அதை அதே பெயரில் ஒரு திரைப்படமாக படமாக்கினார். மேலும் படத்தின் முதன்மைக் கதாபாத்திரத்திலும் நடித்தார். எம். எஸ். திரௌபதி இளவரசி யாமினியாகவும், டி. கே. பகவதி அவளது தந்தை அரசனாகவும் நடித்துள்ளனர். கே. வி. சீனிவாசன் இயக்கிய திரைப்படத்திற்கான திரைக்கதையை சாமி மீண்டும் எழுதினார். கோவையில் உள்ள சென்ட்ரல் ஸ்டுடியோவில் படப்பிடிப்பு நடந்தது.
பாடல்

டி. ஏ. கல்யாணம் இசையமைத்த இப்படத்தின் பாடல்களுக்கு வரிகளை பாஸ்கரதாஸ் எழுதினார். டி. கே. எஸ் சகோதரர்கள் பாடிய "தூண்டிர் புழுவினைபோல்" பாடலில், சுப்பிரமணிய பாரதியின் பாடல் வரிகள் பயன்படுத்தப்பட்டது. பாரதியின் படைப்புகள் அனைத்திற்கும் காப்புரிமை பெற்றிருந்த திரைப்படத் தயாரிப்பாளர் ஏ. வி. மெய்யப்பன், பதிப்புரிமை மீறல் தொடர்பாக டிகேஎஸ் சகோதரர்கள் மீது வழக்கு தொடர்ந்தார்.
வெளியீடும் வரவேற்பும்

பில்ஹணன் 1948 ஏப்ரல் 23 அன்று வெளியானது. திரைப்பட வரலாற்றாசிரியர் ராண்டார் கையின் கூற்றின்ப்படி, படம் சராசரி வெற்றியைப் பெற்றது.
மேற்கோள்கள்
வெளி இணைப்புகள்

* - இந்தப் படத்தில் டி. கே. சண்முகம், எம். எஸ். திரௌபதி ஆகியோர் பாடிய ஒரு பாடல்.

பகுப்பு:1948 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
போஜன் (திரைப்படம்)

போஜன் (Bhojan) 1948 ஆம் ஆண்டு வெளிவந்த தமிழ்த் திரைப்படமாகும். எல். எஸ். ராமச்சந்திரன், டி. ஆர். சுந்தரம் ஆகியோரின் இயக்கத்தில் வெளிவந்த இத்திரைப்படத்தில் பி. எஸ். கோவிந்தன், எம். ஜி. சக்கரபாணி மற்றும் பலரும் நடித்திருந்தனர்.

பெரும் பொருட் செலவில் தயாரிக்கப்பட்ட இந்த வரலாற்றுப் படத்தில் லலிதா - பத்மினி சகோதரிகளின் வள்ளி திருமணம் நடனம், மற்றும் தாரா சௌத்ரியின் நடனக் காட்சி ஆகியன சேர்க்கப்பட்டுள்ளன.
கதைச் சுருக்கம்

தாரா நாட்டு வாரிசான போஜன் சிறுவனாக இருந்தமையால் அவனது சிறிய தந்தை முஞ்சன் (ஆர். பாலசுப்பிரமணியம்) அவனுக்குப் பதிலாக நாட்டை ஆண்டு வந்தான். முதலமைச்சர் புத்திசாகரிடம் வளர்ந்து வரும் போஜனைக் (பி. எஸ். கோவிந்தன்) கொல்ல முஞ்சன் பல சூழ்ச்சிகள் செய்கிறான். ஆனால் அவை தோல்வியிலேயே முடிகின்றன. அரசேற்கும் பருவம் வந்த போஜனுக்கு முடிசூடும் படி புத்திசாகர் முஞ்சனை வற்புறுத்துகிறார். ஆனால் முஞ்சன் முதலமைச்சரை பதவியில் இருந்து விலக்கி, தன் தங்கை மகள் விலாசவதியை போஜனுக்கு மணம் செய்து வைத்து விட்டு, அவளையும் தானே அடைய முயற்சிக்கிறான். அவனின் சூழ்ச்சிகளையெல்லாம் போஜனின் நண்பன் சஞ்சீவி (காளி என். ரத்னம்), சேனாதிபதி வத்சன், புத்திசாகர் ஆகியோர் இணைந்து முறியடிக்கின்றனர். போஜன் முஞ்சனின் சூழ்ச்சிக்குத் தப்பி காட்டில் ஒரு பில்லர் கூட்டத்தில் அகப்பட்டுக் கொள்கிறான். ஆனால், பில்லர் கூட்டத்தின் தலைவரின் மகள் லீலாவதி அவன் மேல் காதல் கொண்டு அவனைக் காப்பாற்றித் தப்பிக்க வைக்கிறாள். இறுதியில், நண்பர்களின் உதவியுடன் போஜன் தாரை, உஜ்ஜயினி, பூபாளம் ஆகிய நாடுகளுக்குப் பேரரசனாக முடிசூடுகிறான். முஞ்சன் தற்கொலை செய்து கொள்கிறான்.
பாடல்கள்

* வந்தார் இளம் சிங்கம் போல் பாங்கி (பாடியவர்: எஸ். வரலட்சுமி)
* வருவார் என் இதயநாதன்.. (பாடியவர்: எஸ். வரலட்சுமி)
இதனையும் காண்க

* போஜராஜன்
மேற்கோள்கள்

பகுப்பு:1948 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். ஜி. சக்கரபாணி நடித்த திரைப்படங்கள்
பகுப்பு:ஜி. ராமநாதன் இசையமைத்த திரைப்படங்கள்
பிரம்மரிஷி விஸ்வாமித்ரா

பிரம்மரிஷி விஷ்வாமித்திரா 1948 ஆம் ஆண்டு வெளிவந்த தமிழ்த் திரைப்படமாகும்.ஜகன்னாத் இயக்கத்தில் வெளிவந்த இத்திரைப்படத்தில் கே. ஆர். ராம்சிங், டி. ஆர். ராஜகுமாரி மற்றும் பலரும் நடித்திருந்தனர். பாபநாசம் சிவன் யாத்த பாடல்களுக்கு ரீமா என்ற ஆர். வைத்தியநாதன், நாராயணன் ஆகியோர் இசையமைத்திருந்தார்.
கதை

தன் கடுமையான தவத்தால் வலிமையானவராக மாறுகிறார் விசுவாமித்திரர் (கே. ஆர். ராம்சிங்). இதனால் அவரைக் கண்டு அச்சம் கொள்கிறான் இந்திரன். இதனால் விசுவாமித்திரரை மயக்க இந்திரன் மேனகையை (டி. ஆர். ராஜகுமாரி) அனுப்புகிறான். மேனகையின் வரவால் விசுவாமித்திரரின் தவம் கலைகிறது. இருவருக்கும் சாகுந்தலை என்ற பெண் குழந்தை பிறக்கிறது. தன் தவத்தைக் கலைத்த மேனகையை விசுவாமித்திரர் சபிக்கிறார். இதுபோல கதை செல்கிறது.
வெளியீடு

இப்படம் 1948 இல் வெளியிடப்பட்டது. ஆனால் போதிய வரவேற்பை பெறவில்லை. இதனால் அப்போது புகழ்பெற்ற நகைச்சுவை நடிகர்களாக இருந்த டி. ஏ. மதுரம், என். எஸ். கிருஷ்ணன் நடிப்பில் நகைச்சுவைக் காட்சிகளைச் சேர்த்து மீண்டும் வெளியிட்டனர் அதன் பிறகு படம் வெற்றி பெற்றது.
மேற்கோள்கள்

பகுப்பு:1948 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
பகுப்பு:டி. ஆர். ராஜகுமாரி நடித்த திரைப்படங்கள்
சந்திரலேகா (1948 திரைப்படம்)

சந்திரலேகா 1948 ஆம் ஆண்டு வெளிவந்த தமிழ்த் திரைப்படமாகும். எஸ். எஸ். வாசன் இயக்கத்தில் வெளிவந்த இத்திரைப்படத்தில் எம். கே. ராதா, என். எஸ். கிருஷ்ணன் மற்றும் பலரும் நடித்திருந்தனர்.
மேற்கோள்கள்

* Chandralekha 1948 - தி இந்து (ஆங்கிலம்) நாளிதழில் வெளியான ஒரு கட்டுரை
* சந்திரலேகா

பகுப்பு:1948 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
பகுப்பு:டி. ஆர். ராஜகுமாரி நடித்த திரைப்படங்கள்
பகுப்பு:அறிமுக இயக்குநர் திரைப்படங்கள்
தேவதாசி (திரைப்படம்)

தேவதாசி என்பது 1948 ஆம் ஆண்டு வெளிவந்த தமிழ்த் திரைப்படமாகும். இப்படத்தை எம். எல். டாண்டன், டி. வி. சுந்தரம் ஆகியோர் இயக்கினர். இத்திரைப்படத்தில் கண்ணன், டி. எஸ். துரைராஜ், லீலா மற்றும் பலரும் நடித்திருந்தனர்.
நடிப்பு

தி இந்து நாளிதழில் வெளியான விமர்சனக் கட்டுரையின் அடிப்படையில் இந்தப் பட்டியல் தயாரிக்கப்பட்டது.

*அரசனின் நண்பனாக கண்ணன்
*தேவகுஞ்சரியாக லீலா
*ஆன்மீக குருவாக ஆர். பாலசுப்பிரமணியம்
*கெட்டிக்கார தேவதாசியாக கே. எஸ். அங்கமுத்து
*அரசனாக டி. எஸ். துரைராஜ்
*கருநாடக இசைக் கலைஞராக என். எஸ். கிருஷ்ணன்
*பரத நாட்டியக் கலைஞராக டி. ஏ. மதுரம்
தயாரிப்பு

சுகுமார் பிக்சர்ஸ் தயாரித்த இந்தப் படத்தை மாணிக் லால் டாண்டன் (எம். எல். டாண்டன்), டி. வி. சுந்தரம் ஆகியோர் இயக்கினர். பிரெஞ்சு மொழி புதினமான தைஸ் என்ற புதினத்தை அடிப்படையாகக் கொண்ட கதைக்கு பி. எஸ். இராமையா திரைக்கதை, உரையாடல் எழுதினார். பி. எஸ். ராய் ஒளிப்பதிவு செய்ய, ஆர். ராஜகோபால் படத்தொகுப்பை மேற்கொண்டார். கலை இயக்த்தை கங்காதரன் மற்றும் சண்முகநாதன் செய்திருந்தனர். இந்தப் படம் நெப்டியூன் ஸ்டுடியோவில் படமாக்கப்பட்டது.
படத்தை எடுத்து முடித்த பின்னர் என். எஸ். கிருஷ்ணன், டி. ஏ. மதுரம் நகைச்சுவைக் காட்சி தனியாக எடுக்கபட்டு படத்தில் சேர்க்கப்பட்டது. படம் வெளியான பின்னர் திரையரங்குக்கு சென்று என். எஸ். கிருஷ்ணன், டி. ஏ. மதுரம் ஆகியோர் படத்தைப் பார்த்தனர். திரையரங்கில் கூட்டம் இல்லாததைக் கண்டு படத்தயாரிப்பாளரை அழைத்து நான் நடித்தும் படம் சரியாக ஒடவில்லை. இது என் தவறுதான், நீங்கள் கொடுத்த பணத்தை வாங்கிக் கொள்ளுங்கள் என்று பணத்தைத் திருப்பித் தந்ததாக கூறப்படுகிறது.
பாடல்

இராஜகோபால ஐயர் மற்றும் உடுமலை நாராயண கவி ஆகியோர் பாடல் வரிகளை எழுத, கே. வி. மகாதேவன் இசையமைத்தார். என். எஸ். கிருஷ்ணன் தனக்கான பாடலைப் பாட, பின்னணிப் பாடகி சுந்தரி தம்பி பாடல்களைப் பாடினார்.

*"பாக்யசாலி நானே" - சுந்தரி தம்பி
*"புது மலரே" - சுந்தரி தம்பி
*"இது போல் ஆனந்தமே" - கே.வி.மகாதேவன், சுந்தரி தம்பி
*"ஒரு வார்த்தையே சொல்லுவாய்" - சுந்தரி தம்பி
வரவேற்பு

படத்தக்கு மிகுந்த எதிர்பார்ப்பு இருந்த போதிலும் படம் வெளியாக மூன்று ஆண்டுகள் ஆனது. 2013 சூனில், திரைப்பட விமர்சகர் ராண்டார் கை எழுதுகையில், "படத்துக்கு அதிக எதிர்பார்ப்பு இருந்தபோதிலும், படம் வணிக ரீதியாக வெற்றியை ஈட்டவில்லை, படத்தில் இடம்பெற்ற நகைச்சுவை பாடல் மட்டுமே பிரபலமானது."
மேற்கோள்கள்

பகுப்பு:1948 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
பகுப்பு:டி. எஸ். துரைராஜ் நடித்த திரைப்படங்கள்
பகுப்பு:என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
என் கணவர்

என் கணவர் ( En Kanavar) என்பது 1948 ஆம் ஆண்டு வெளிவந்த தமிழ்த் திரைப்படமாகும். அஜித் பிக்சர்ஸ் தயாரிப்பில் எஸ். பாலச்சந்தர் இயக்கத்தில் வெளிவந்த தமிழ்த் திரைப்படமாகும். எஸ். பாலச்சந்தர் படத்தை இயக்கியதோடு மட்டுமல்லாமல், இசையமைத்து, பல பாடல்களைப் பாடி, ஆண் நாயகனாகவும் நடித்திருந்தர்.
மேற்கோள்கள்
வெளி இணைப்புகள்

*

பகுப்பு:1948 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்